**De nu ar fi…….**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De nu ar fi luminǎ,

Nici umbrǎ nu ar fi,

Ce-i beznǎ, întuneric,

Nicicând ce îs n-am şti,

De n-ar fi bogǎţie,

N-ar exista amar,

Cuvântul “sǎrǎcie”

N-ar fi în dicţionar;

De nu ar fi rǎzboaie

Cu setea lor rapace,

Nici nu vom şti vreodat’

Cǎ am trǎi în pace,

De nu ar fi iubire,

Nici nu am gelozi,

Şi nici în ochi cu urǎ

Nicicând nu ne-am privi;

De nu ar fi nici boala

Cu suferinţa-i grea,

Cuvântul “sǎnǎtate”

Nicicum n-ar exista,

De n-ar fi deznǎdejde

Şi n-ar fi disperare,

N-am şti ce e speranţǎ,

N-am şti ce e visare,

De n-ar fi-nţelepciune,

N-am pune în balanţǎ

Şi n-am cunoaşte-n lume

Ce este ignoranţǎ…

De moarte ne e teamǎ…

De nu ar exista,

N-ar fi nici înviere,

Nici nu ne-am înǎlţa.

Valeriu Cercel